**УНИВЕРЗИТЕТ У БЕОГРАДУ – МЕДИЦИНСКИ ФАКУЛТЕТ**

**ОБАВЕШТЕЊЕ ЗА ПОДНОШЕЊЕ ПРИЈАВА ЗА ОДОБРАВАЊЕ УПИСА СТРАНИХ ДРЖАВЉАНА И /ИЛИ ЛЕКАРА КОЈИ СУ ЗАПОСЛЕНИ У ЗДРАВСТВЕНИМ УСТАНОВАМА ВАН РЕПУБЛИКЕ СРБИЈЕ НА**

**СПЕЦИЈАЛИЗАЦИЈЕ ЗА АПРИЛСКИ**

**УПИСНИ РОК 2020/2021. ГОДИНЕ**

**ПРИЈАВЕ СЕ ПОДНОСЕ ОД 01.ФЕБРУАРА ДО 19.ФЕБРУАРА 2021. ГОДИНЕ**

Страни држављанин који је завршио факултет здравствене струке а не обавља здравствену делатност као професију у Републици Србији, уколико специјализацију жели да обави на Медицинском факултету у Београду, подноси захтев Медицинском факултету да му се одобри упис.

Здравствене установе ван територије Републике Србије које желе да своје запослене лекаре упуте на специјализације на Медицински факултет у Београду подносе захтев да им се одобри упис.

Одлуку о одобравању уписа на специјализације доноси Веће за специјалистичку наставу на основу предлога Комисије за упис страних државља .

**Страни држављанин морају да испуњавају следеће услове:**

* Уколико су диплому о завршеном факултету стекли ван Републике Србије, потребно је да су обавили процедуру признавања дипломе (академско признавање за наставак образовања врши се на Универзитету у Београду, Студетски трг бр,1.)
* Да су на специјализацију упућени у Републику Србији, одлуком одговарајуће здравствене установе и/или решењем Министарства здравља земље која их упућује на специјализацију и/или гаранцијом амбасаде.
* Страни држављани који су факултет завршили у Републици Србији, потребно је и да имају положен стручни испит. За лекаре који су на обављању обавезног лекарског стажа остављена је могућност да поднесу пријаву за одобравање уписа на специјализацију а да потврду о положеном стручном испиту доставе до преузимања индекса.

**Потребна документа за одобравање уписа на специјалистичке студије:**

* Молба за одобравање уписа (и попуњена пријава)
* Фотокопија оригиналне дипломе о завршеном факултету
* Потврду о регулисаном стручном-државном испиту
* Решење о верификацији дипломе или потврда од Универзитета да је предата документација за покретање процедуре признавања дипломе.
* Оверена фотокопија извода из матичне књиге рођених

Након донете одлуке Већа о одобравању уписа на специјализације страни држављанин за упис прилаже, и:

* Попуњен индекс
* 2 фотографије
* Доказ о дозволи боравка у Републици Србији;
* Доказ да је здравствено осигуран;
* Копија пријаве стана;
* Копија путне исправе;
* Потврда да је студент похађао или похађа курс српског језика на акредитованој установи (Филолошки факултет, Институт за стране језике а.д. и Институт Ђуро Салај).
* Доказ о уплати школарине

**Напомињемо** да сва документа која се предају Служби за специјалистичку наставу Медицинског факултета, морају бити преведена на српски језик, оверена од стране овлашћеног преводиоца и не старија од шест месеци.